Forsala á Honda e rafbílnum hefur gengið mjög vel að sögn Jóns Trausta Ólafssonar , framkvæmdastjóra Bílaumboðsins Öskju . Honda-e var forsýndur hér á landi síðustu tvær helgar og hófst þá jafnframt forsala á bílnum . ,, Honda e er fyrsti rafbíll Honda en öll lína Honda verður rafknúin fyrir lok árs 2022 , annars vegar með Hybrid bílum og svo með hreinum rafbílum . Askja fær fyrstu bílanna til afhendingar í sumar og er einn af fyrstu mörkuðum Honda e í Evrópu . Þetta er bíll sem hefur verið beðið eftir með mikilli eftirvæntingu og það er sérlega gaman að hafa fengið að forsýna bílinn hér heima . Þetta var einn af þremur Honda e rafbílum í heiminum hér í Honda salnum á Fosshálsi 1 , en bíllinn var svo sendur aftur út með flugi á sunnudag , " segir Jón Trausti . Honda e er því nýjasta viðbótin í úrval rafbíla á Íslandi . Hægt er að ná 80% hleðslu inn á rafhlöðu á 30 mínútum .